Diari Oficial de la Generalitat Valenciana


Sumari del DOGV 6948, del 22-01-2013 (2013/363)

Notificació del laude emès per la Junta Arbitral de Consum de la Comunitat Valenciana. Expedient número COIJAC/2011/476/18.
---------------------------------------------------------------------------------------------------------------------------

### Dades del document

Número de DOGV
:   6948

Data del DOGV
:   22-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/363


Organisme emissor
:   Conselleria d'Economia, Indústria i Comerç

Tipus de document
:   Anunci

Notificació del laude emès per la Junta Arbitral de Consum de la Comunitat Valenciana. Expedient número COIJAC/2011/476/18. [2013/363]  
Per haver-ho així acordat el president de la Junta Arbitral de Consum de la Comunitat Valenciana en l'expedient arbitral COIJAC/2011/476/18, a l'empara del que disposa l'article 58 i 59.5 de la Llei 30/1992, de 26 de novembre, de Règim Jurídic de les Administració Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica, el laude arbitral recaigut en l'esmentat expedient, per mitjà d'este edicte:  
Interessada: Tienda Hidromasaje.Com.  
Últim domicili conegut: c/ Ample, 70, 123520 Nules (Castelló).  
  
Expedient: COIJAC/2011/476/18.  
Laude de data 8 de maig de 2012 que es dicta a València, en els termes següents: «Dels documents que es troben en l'expedient, s'estima parcialment la pretensió d'Ángel Manuel Amate Martínez contra Vodafone España, SA, en considerar que la mercantil reclamada no ha aplicat correctament el control de consum de 30 €/mes que el reclamant havia contractat tal com la mercantil reclamada ha expressat en el seu escrit de data 27 de juliol de 2010. Per tant, el reclamant no té perquè patir les conseqüències econòmiques dels errors administratius o de gestió que no li siguen imputables.  
Per quant antecedix, la mercantil reclamada haurà d'emetre factures rectificatives de les primitives corresponents al període de facturació comprés entre febrer de 2010 i abril de 2011 en les quals només es cobrarà al reclamant la quantitat de 30 € per mes més l'IVA corresponent, en el cas que la factura fora superior a esta quantia. No obstant això, este òrgan arbitral entén que si la quantia és menor, no ha aconseguit el límit de consum contractat, per la qual cosa no procediria la rectificació. Una vegada rectificades, la mercantil reclamada les haurà d'enviar al domicili del reclamant i indicarà la quantitat concreta que este ha d'abonar, però, tindrà en compte les quantitats ja abonades.  
  
Quant a la pretensió de l'anul·lació de qualsevol deute, este òrgan arbitral la desestima ja que el reclamant ha fet ús dels servicis prestats per la mercantil reclamada.  
La mercantil reclamada haurà de complir el laude en el termini de 30 dies comptats a partir de l'endemà de la recepció de la notificació d'este laude. Així mateix, la part reclamant ho haurà de fer en el termini de 30 dies comptats a partir de l'endemà de la recepció de la notificació en què se li indique la quantitat que ha d'abonar.»  
L'indicat laude té caràcter vinculant i executiu i és eficaç des del dia de la notificació.  
La qual cosa es fa saber a l'interessat reclamat als efectes oportuns i previstos en el Reial Decret 231/2008, de 15 de febrer, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, i se li comunica que dins dels deu dies següents de la notificació del laude, podrà demanar al col·legi arbitral la correcció, l'aclariment o el complement del laude, d'acord amb el que disposa l'article 39. Contra el laude cap acció d'anul·lació que haurà de ser presentat davant de l'Audiència Provincial en el termini dels dos mesos següents de la seua notificació o a l'aclariment a què es referix l'article 39 de la Llei d'Arbitratge, d'acord amb el que establix l'article 40 i següents de la Llei d'Arbitratge 60/2003.  
I perquè servisca de notificació a l'interessat indicat anteriorment s'expedix este edicte.  
  
València, 3 de desembre de 2012.- La presidenta de la Junta Arbitral: Gema Ferrer Portillo.